นายคงเดช กาจชม ผู้ใหญ่บ้านสบกก หมู่ 7 ต.บ้านแซว อ.เชียงแสน กล่าวว่า ปริมาณน้ำลดลงอย่างต่อเนื่อง ประชาชนเริ่มทำความสะอาดบ้านเรือน แต่พื้นที่การเกษตรเสียหายกว่า 1,500 ไร่ เกษตรกรจึงประสบปัญหาขาดทุนและไม่มีเงินที่จะหมุนเวียน อยากให้รัฐบาลเข้ามาช่วยเหลือ และชาวบ้านบางส่วนเตรียมอพยพย้ายถิ่นฐานออกจากพื้นที่ เพราะคาดการณ์ว่าหลังจากประเทศจีนสร้างเขื่อนกั้นแม่น้ำโขงทำให้ปริมาณน้ำไม่และทำให้น้ำท่วมบ่อยครั้ง ซึ่งปริมาณน้ำที่ท่วมในปีนี้ ถือว่าหนักสุดในรอบ 50 ปีด้านนายกร ปิจดี หัวหน้าฝ่ายป้องกันและปฏิบัติการ สำนักงานป้องกันและบรรเทาสาธารณภัย (ปภ.) จ.เชียงราย กล่าวว่า ระดับน้ำเริ่มลดลงแล้ว ยกเว้นบริเวณแม่น้ำโขงบริเวณบ้านปากอิง ต.ศรีดอนชัย อ.เชียงของ อยู่ที่ 19.15 เมตร สูงกว่าระดับวิกฤติ 0.15 เมตร และแม่น้ำอิง บริเวณบ้านแต๋น ต.สถาน อ.เชียงของ ระดับน้ำอยู่ที่ 18 เมตร สูงกว่าจุดวิกฤติกว่า 2 เมตรรวมแล้วพื้นที่ความเสียหายใน เชียงของ ทั้งหมด 3.6 หมื่นไร่
ใครคือหัวหน้าฝ่ายป้องกันและปฏิบัติการ สํานักงานป้องกันและบรรเทาสาธารณภัย (ปภ.) จ.เชียงราย 
นายกร ปิจดี